Diari Oficial de la Generalitat Valenciana


Sumari del DOGV 2442, del 03-02-1995 (1995/833737)

RESOLUCIÓ de 7 de desembre de 1994, de la Universitat d'Alacant, per la qual convoca a concurs places de cossos docents universitaris.
--------------------------------------------------------------------------------------------------------------------------------------

### Dades del document

Número de DOGV
:   2442

Data del DOGV
:   03-02-1995

Secció del DOGV
:   AUTORITATS I PERSONAL

Número del document
:   1995/833737


Data del document
:   07-12-1994

Organisme emissor
:   Universitat d'Alacant

Tipus de document
:   Resolució

RESOLUCIó de 7 de desembre de 1994, de la Universitat d'Alacant, per la qual convoca a concurs places de cossos docents universitaris.   
En compliment del que disposa l'Estatut de la Universitat d'Alacant, aprovat pel Decret 107/1985, de 22 de juliol (DOGV de 26 de setembre), i d'acord amb el que disposen l'article 38.2 de la Llei 11/1983, de 25 d'agost, i l'article 2.4 del Reial Decret 1888/1984, de 26 de setembre,  
Aquest rectorat resol convocar a concurs les places que apareixen en l'annex I d'aquesta resolució, d'acord amb les bases següents:  
Primera  
Aquest concurs es regirà pel que disposa la Llei 11/1983, de 25 d'agost (BOE d'1 de setembre); el Reial Decret 1.888/1984, de 26 de setembre (BOE de 26 d'octubre); el Reial Decret 1.427/1986, de 13 de juny (BOE d'11 de juliol); l'Ordre de 28 de desembre de 1984 (BOE de 16 de gener de 1985); i, en el que no s'hi preveu, per la legislació general de funcionaris civils de l'estat.  
Segona  
Per a l'admissió en aquest concurs caldrà complir els requisits següents:  
a) Tenir la nacionalitat espanyola.  
b) Haver fet 18 anys, i no haver-ne fet 65.  
c) No haver estat separat mitjançant expedient disciplinari del servei de l'estat o de l'administració autonòmica, institucional o local, ni estar inhabilitat per a l'exercici de les funcions públiques.  
d) No patir cap malaltia, ni estar limitat físicament o psíquicament de manera incompatible amb l'execució de les funcions corresponents a professor d'universitat.  
Tercera  
Els aspirants hauran de complir, a més de les condicions específiques que assenyala l'article 4t., 1 o 2 del Reial Decret 1.888/1984, de 26 de setembre; i les disposicions transitòries tercera i quarta del mateix reial decret, segons la categoria de la plaça i la classe de concurs, els requisits acadèmics que tot seguit s'assenyalen:  
a) Per a concursar a les places de catedràtic d'universitat s'ha d'estar en possessió del títol de doctor, i complir les condicions assenyalades en l'article 4, apartat 1, lletra c del Reial Decret 1.888/1984, de 26 de setembre.  
b) Per a concursar a les places de professor titular d'universitat, s'ha d'estar en possessió del títol de doctor i complir les condicions assenyalades en l'article 37, apartat 4 de la Llei 11/1983, de 25 d'agost.  
c) Per a concursar a les places de catedràtic d'escola universitària s'ha d'estar en possessió del títol de doctor.  
d) Per a concursar a les places de professor titular d'escola universitària s'ha d'estar en possessió del títol de llicenciat, d'arquitecte o d'enginyer superior, o del títol de diplomat, d'arquitecte tècnic o d'enginyer tècnic en les àrees de coneixement específiques de les escoles universitàries determinades pel Consell d'Universitats.  
Quarta  
Aquells qui desitgen prendre part en el concurs hauran de trametre la sol·licitud corresponent al Rectorat de la Universitat d'Alacant, per qualsevol dels procediments establerts en la Llei de 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies hàbils a partir de l'endemà d'aquell en què es publique aquesta convocatòria en el Butlletí Oficial de l'Estat, amb una instància segons el model normalitzat (publicat en l'annex II de la Resolució de 27 de maig de 1994, de la Universitat d'Alacant, en el Butlletí Oficial de l'Estat número 147, de 21 de juny de 1994), degudament emplenada, junt amb els altres documents que acrediten reunir els requisits per a participar en el concurs. D'acord amb l'article 5.1 del Reial Decret 1.427/1986, la concurrència dels requisits esmentats haurà d'estar referida sempre a una data anterior a l'acabament del termini fixat per a sol·licitar la participació en el concurs.  
Els aspirants hauran de justificar l'ingrés a la Caixa d'Estalvis del Mediterrani (CAM) d'Alacant, en el compte núm. 0540003/71 de l'oficina 3191, de la quantitat de 3.000 pessetes i hi hauran d'adjuntar el justificant que acredite l'ingrés amb la referència del número de concurs.  
Cinquena  
Acabat el termini de presentació de sol·licituds, el rector de la Universitat d'Alacant, per qualsevol dels procediments establerts en la Llei de Procediment Administratiu, trametrà a tots els aspirants la relació completa de persones admeses i excloses, amb indicació de les causes d'exclusió. Contra aquesta resolució, que aprova la llista de persones admeses i excloses, els interessats hi podran presentar reclamació davant el rector en un termini de 15 dies hàbils comptadors des de l'endemà de la notificació de la llista de persones admeses i excloses. Resoltes les possibles reclamacions, la llista adquirirà la condició definitiva.  
Aquells qui resulten exclosos de la llista definitiva podran sol·licitar el reintegrament de les taxes per drets d'examen mitjançant una instància adreçada al Rectorat de la Universitat d'Alacant, on es farà constar, entre altres dades, les de tipus bancari on es farà efectiva la transferència.  
Sisena  
El president de la comissió, dins el termini habilitat reglamentàriament per a la constitució, dictarà una resolució que haurà de ser notificada a totes les persones interessades amb una antelació mínima de 15 dies naturals respecte de la data de l'acte per al qual és citada, en què convocarà:  
a) Tots els membres titulars de la comissió i, si escau, els suplents necessaris per efectuar l'acte de constitució d'aquesta.  
b) Totes les persones aspirants admeses a participar en el concurs, per a realitzar l'acte de presentació dels concursants, amb assenyalament del dia, de l'hora i del lloc de realització de l'acte.  
Setena  
En l'acte de presentació, les persones concursants lliuraran al president de la comissió la documentació assenyalada en els articles 9 i 10 del Reial Decret 1.888/1984, de 26 de setembre, modificat pel Reial Decret 1.427/1986, de 13 de juny, en cada cas, segons que es tracte de concurs o concurs de mèrits.  
Vuitena  
Les persones candidates per a la provisió de places hauran de presentar a la Secretaria General de la Universitat, en el termini dels 15 dies hàbils següents al dia que acabe l'actuació de la comissió, per qualsevol dels mitjans assenyalats a l'article 38.4 de la Llei 30/1992, de 26 de novembre, Règim Jurídic de les Administracions Públiques i del Procediment Administratiu Comú, els documents següents:  
a) Fotocòpia del DNI.  
b) Certificat mèdic oficial de no partir cap malaltia ni defecte físic o psíquic per a l'exercici de les funcions corresponents a professor d'universitat, emès per la direcció provincial o Conselleria, segons corresponga, que tinguen competències en matèria de salut.  
c) Declaració jurada de no haver estat separat de l'administració de l'estat, institucional o local, ni tampoc de les administracions de les comunitats autònomes, en virtut d'expedient disciplinari i no trobar-se inhabilitat per a l'exercici de la funció pública.  
Aquelles persones que tinguen la condició de funcionaris públics de carrera estaran exemptes de justificar aquests documents i requisits, i hauran de presentar certificat del ministeri o de l'organisme del qual depenen, que acredite la seua condició de funcionaris i de totes les circumstàncies que consten en el seu full de serveis.  
Alacant, 7 de desembre de 1994.- El rector: Andrés PedreÑo MuÑoz.  
ANNEX I  
Concurs número: 456  
Tipus de concurs: concurs.  
Nombre de places: una.  
Cos al qual pertany la plaça: catedràtic d'universitat (A-712).  
àrea de coneixement: Història Contemporània.  
Departament: Humanitats Contemporànies.  
Activitats que ha de realitzar: docència i investigació en Història Contemporània.  
Concurs número: 457  
Tipus de concurs: concurs.  
Nombre de places: una.  
Cos al qual pertany la plaça: professor titular d'universitat (A-734).  
àrea de coneixement: Estratigrafia.  
Departament: Ciències de la Terra i del Medi Ambient.  
Activitats que ha de realitzar: docència en Geologia General en la llicenciatura de Ciències Biològiques.  
Concurs número: 458  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-764).  
àrea de coneixement: Ciències de la Computació i Intel·ligència Artificial.  
Departament: Tecnologia Informàtica i Computació.  
Activitats que ha de realitzar: docència i investigació en Fonaments de la Computació Gràfica i Gràfics.  
Concurs número: 459  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-773).  
àrea de coneixement: Arquitectura i Tecnologia de les Computadores.  
Departament: Tecnologia Informàtica i Computació.  
Activitats que ha de realitzar: docència en Disseny de Sistemes Operatius i Robòtica.  
Concurs número: 460  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-782).  
àrea de coneixement: Expressió Gràfica en l'Enginyeria.  
Departament: Expressió Gràfica i Cartogràfica.  
Activitats que ha de realitzar: impartir docència en les assignatures de Dibuix Tècnic i Sistemes de Representació de IT Obres Públiques..  
Concurs número: 461  
Tipus de concurs: concurs.  
Nombre de places: una.  
Cos al qual pertany la plaça: professor titular d'universitat (A-790).  
àrea de coneixement: Comercialització i Investigació de Mercats.  
Departament: Economia Financera. Tècniques de Mercat i Publicitat.  
Activitats que ha de realitzar: col·laborar en les activitats docents i investigadores relacionades amb direcció comercial..  
Concurs número: 462  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-795).  
àrea de coneixement: Mecànica dels Mitjans Continus i Teoria de les Estructures.  
Departament: Enginyeria de la Construcció. Obres Públiques i Infraestructura Urbana.  
Activitats que ha de realitzar: docència en Càlcul d'Estructures I-II (2n. Arquitectura Tècnica) i en Càlcul d'Estructures III (3r. Arquitectura Tècnica).  
Concurs número: 463  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-798).  
àrea de coneixement: Expressió Gràfica en l'Arquitectura.  
Departament: Expressió Gràfica i Cartografia.  
Activitats que ha de realitzar: docència en les assignatures d'Expressió Gràfica Arquitectònica en la titulació d'Arquitectura Tècnica.  
Concurs número: 465  
Tipus de concurs: concurs.  
Nombre de places: una.  
Cos al qual pertany la plaça: professor titular d'universitat (A-807).  
àrea de coneixement: Filologia Catalana.  
Departament: Filologia Catalana.  
Activitats que ha de realitzar: docència i investigació en Literatura Medieval.  
Concurs número: 466  
Tipus de concurs: concurs.  
Nombre de places: una.  
Cos al qual pertany la plaça: catedràtic d'escola universitària (A-808).  
àrea de coneixement: Enginyeria de la Construcció.  
Departament: Enginyeria de la Construcció. Obres Públiques i Infraestructura Urbana.  
Activitats que ha de realitzar: docència en Ports, Manipulació de Mercaderies i Obres Marítimes.  
Concurs número: 467  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-809).  
àrea de coneixement: Enginyeria de la Construcció.  
Departament: Enginyeria de la Construcció. Obres Públiques i Infraestructura Urbana.  
Activitats que ha de realitzar: docència en Materials de Construcció per a Obres Públiques.  
Concurs número: 468  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-810).  
àrea de coneixement: Construccions Arquitectòniques.  
Departament: Construccions Arquitectòniques.  
Activitats que ha de realitzar: docència en instal·lacions d'Arquitectura Tècnica i també col·laborar en les tasques docents que li assigne el Departament.  
Concurs número:469  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-811).  
àrea de coneixement: Construccions Arquitectòniques.  
Departament: Construccions Arquitectòniques.  
Activitats que ha de realitzar: docència en Organització. Programació i control d'obres d'Arquitectura Tècnica i també col·laborar en les tasques docents que li assigne el Departament.  
Concurs número: 470  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-1075).  
àrea de coneixement: Expressió Gràfica en l'Arquitectura.  
Departament: Expressió Gràfica i Cartografia.  
Activitats que ha de realitzar: docència en les assignatures d'Expressió Gràfica Arquitectònica en la titulació d'Arquitectura Tècnica.